History of Moikclia. 127 



MOKUNA III. 



Ka Wanana ana a ka Luahine imua o Kila, a me ke ^uhikuhi 



ANA I KA MEA E IvOAA AI O LaAMAIKAHIKI. 



Mamuli o ka makemake nui o Kila e loaa o Laamaikahiki, nolaila, lioakaka 

 maoli aku la o Kukelepolani i miia o Kila, me ka i akii: "Hookahi la i koe, e loaa no 

 ia oe o Laamaikahiki i loko o kualiiwi o Kapaahii; aia a lolie aku kakou i ke kani 

 mai o Hawea, oia ka pahu a ko makiiakane a Moikeha, aia kani mai na paku la, alaila, 

 e lawe ae oe i kanaka, a hai aku i luna o Lanikeha, ka lieiau a ko makuakane; aia a 

 hai oe i ke kanaka ike oe i ko kaikuaana, no ka mea, he pahu hai kanaka ia ke hiki i 

 ka manawa e kani ai, ke hiki aku nae i na po kapu, no ka mea, apopo a po iho, kapu 

 loa, he po kauwila man ia mai ko makuakane mai." 



Ia la a ke kahuna luahine e olelo la, ma ia po iho a ao ae, a ma ka po o ia la iho, 

 ma ka pili o ke ahialii, ia manawa kani ana ka pahu a Laamaikahiki. Ia manawa kena 

 ae la o Kila ia Kamahualele i kanaka, i mea e kau aku ai i ka lele, e like me ka olelo 

 a ka luahine kahuna. Ia po no, ma ka manawa i kani ai o ka pahu, hele mai la o 

 Kukelepolani imua o Kila, a olelo mai la: "Ua lohe ae nei oe i ke kani a ka pahu? Ua 

 hiki mai ka manawa e ike ai oe i ko kaikuaana, ano e hele mai oe niahope o'u, ma kuu 

 wahi e hele ai, malaila no oe e hahai mai ai." 



Ia manawa, hele aku la o Kila me ua kahuna luahine nei, a ao ua po nei, mai ia 

 la ae a ahiahi, hiki aku la laua ma kahi e kokoke aku ana i kahi a Laamaikahiki i 

 noho ai. I aku la o Kiikelepolani : "Maanei kaua e noho ai a hiki i ka manawa e kani 

 hou mai ai ka pahu, alaila konio aku kaua i ka puka o mua, he hale ia e hoomanamana 

 ai i na akua. A hiki auanei kaua ma ka puka o ka mua; alaila, komo aku auanei oe i 

 loko, a pee ae oe malalo o kuono o ka hale mua. Malaila oe e noho ai a hiki i ka mana- 

 wa e komo ai ko kaikuaana i loko o ka hale, alaila, nana aku oe, a o ka mea nana e 

 komo ae a hookani i ka pahu, oia no o Laamaikahiki ; a ike aku oe, alaila, mai wikiwiki 

 aku oe, kali aku oe a kai ka aha, oia ko manawa e kahea aku ai." 



Noho iho la laua a hiki i ka manawa i kani ai ka pahu, ma ke ahiahi, mahope 

 iho o ka napoo ana o ka la. Ia manawa, hele aku la laua nei a ku ma ka puka o ka 

 mua. Ia manawa komo aku la o Kila i loko, a noho iho la ma kahi a Kukelepolani i 

 kuhikuhi ai. A komo aku la o Kila iloko o ka mua, alaila, hookaawale ae la o Kukele- 

 polani ia ia ma ke kaawale, e like me ke kanawai man o na wahine ma ia hale, aole e 

 hoolauna aku na wahine ma ka hale kapu. 



la Kila maloko o ka mua, aole i upuupu mahope iho o kana komo ana aku, ia 

 manawa, komo mai la o Laamaikahiki, a ku imua o ka pahu, alaila, nana aku la o 

 Laamaikahiki o ka hiki mai o na kahuna, no ke kai ana o ka aha. A ma ia wa komo 

 mai la ua kahuna nana e kai pu i ka aha me ke alii. I ke kahuna e hoomaka ana e 

 pule, a i ka pan ana ae o ka pule a ke kahuna, ia manawa, hoomakaukau ae la na 

 kahuna me ke alii e kai i ka aha. 



